མདོར་ན།བོད་ཀྱི་ལོ་གསར་ནི་ལོ་རྒྱུས་ཀྱི་ཕུ་ཐག་ཧ་ཅང་རིང་ཞིང་།རིག་གནས་གཅིག་སྡུད་ཆེ་བའི་དམངས་སྲོལ་ཕུལ་བྱུང་ཞིག་ཡིན་པ།དེ་ནི་རང་ཅག་མེས་པོ་རྣམས་ཀྱིས་ཐོན་སྐྱེད་ངལ་རྩོལ་བྱེད་པའི་བརྒྱུད་རིམ་ནང་གསར་གཏོད་བྱས་པ་ཞིག་རེད།དེས་ན།ལོ་གསར་དགའ་གཏོང་བྱེད་པ་ནི།མེས་པོའི་བློ་རིག་གོང་དུ་སྤེལ་བ་དང་།དམངས་སྲོལ་རིག་གནས་མི་མུས་བཞིན་རྒྱུན་འཛིན་བྱེད་པ་རང་ཡིན།དེས་སྲོལ་བཟང་རིག་གནས་མི་ཉམས་གོང་དུ་སྤེལ་བར་གལ་ཆེའི་ནུས་པ་ལྡན་པ་མ་ཟད།དེ་ནི་བོད་ཀྱི་དམངས་སྲོལ་རིག་གནས་ལ་ཞིབ་འཇུག་བྱེད་པར་མཁོ་བའི་དཔྱད་གཞི་གསོན་པོ་ཞིག་ཡིན།དེས་ད་ལྟའི་བར་གཉེན་ཉེ་མཛའ་གྲོགས་དང་།དགའ་ཉེ་བློ་དཀར།གྲོང་པ་ཕན་ཚུན་གྱི་མཐུན་ལམ་དང་།མཛའ་བརྩེ་ཟབ་ཏུ་གཏོང་བའི་ཐད་ལའང་ཕན་ནུས་ངེས་ཅན་ཐོན་ཡོད་པ་ནི་དེ་བས་བརྗོད་མི་དགོས་པ་ཞིག་ཡིན།